
Négykarikás Játékok - A XXII. Téli Olimpia hatása Oroszország imázsára

Dolgozatunk célja, hogy bemutassuk 2014 februárjában megrendezésre került Téli Olimpiával kapcsolatos visszhangot. Az Olimpia ideje alatt és azt megelőzően is rengeteget lehetett olvasni a sajtóban, hallani a tv-ben, rádióban  és egyéb média felületeken különböző véleményeket Szocsiról.
Mégis a legtöbb hírrel még bőven az Olimpia megkezdése előtt találkozhattunk. Oroszország a történelem legdrágább olimpiáját rendezte meg. Beleértve a téli és nyári olimpiákat is, amely azért is érdekes, hiszen a téli olimpiákon nemcsak a versenyzők és a résztvevő országok száma kevesebb, mint a nyári olimpiákon, hanem jóval kevesebb nézőt is vonz.
Elsődleges célunk volt feltárni az Olimpia hátterét és az azt körülvevő visszhangot. A rendező szervezetek Putyinnal az élen biztosra vették, hogy világszerte pozitív lesz a vélemény és ezzel beírják magukat a történelembe. Sajnos ennek az ellenkezője sült el. Már hetekkel az Olimpia előtt is negatív véleményekkel és lesújtó cikkekkel találkozhattunk a világhálón, vegyük példának a sportolók szálláshelyét vagy a sorozatos technikai malőröket, melyekről dolgozatunk a címét is kapta. 



